rumgeometri
Rumgeometri er en matematisk disciplin, som omfatter den euklidiske geometri i det sædvanlige tredimensionale rum, og drejer sig derved generelt om studiet af egenskaber ved geometriske figurer knyttet til begreberne længde, bredde og højde. Simple forhold vedrører skæring mellem planer, vanskeligere forhold vedrører beregning af volumen og overfladeareal af rumlige figurer.
Geometrien af figurer på en kugleoverflade studeres i sfærisk geometri.